o
Lasten keidas Praise Club TV
2. Jumalan valtakunta on joukkuepeliä
Tervetuloa Praise Clubin TV-studioon.
Aloitamme tämän päivän pöytäjääkiekolla.
Koko jaksomme käsittelee joukkueessa pelaamista ja -
maalin tavoittelemista yhdessä.
Tiedätkö muuten mikä on maailman suurin joukkue?
Olen miettinyt sitä joskus. Se on todella iso joukkue.
Siihen joukkueeseen kuuluvat kaikki maapallon ihmiset.
Sitä joukkuetta johtaa Jumala.
Puhumme tästä lisää hiljalleen.
Puhumme myös hieman lisää pöytäjääkiekosta.
Ensiksi kuitenkin menemme Majrosin ja Åken luo.
Vaikuttaa, että Åke on tänään huonolla tuulella.
On niin hauskaa olla kanssanne
Millainen ilo kupliikaan sisälläni
On niin hauskaa, hauskaa
Olen niin iloinen, että -
saan olla kanssanne joka päivä
Arvokas ja suuresti rakastettu
Terve kaikki!
Kuinka hauskaa! Katso, Åke, miten paljon lapsia!
Eikä, en halua.
Ei ole ollenkaan hauskaa.
Mutta Åke, mikä on vialla?
Paljon lapsia. Se ei ole ollenkaan mukavaa.
Mitä? Miksi olet noin härkäpäinen?
Tulen surulliseksi, kun puhut tuollaisia.
Onko sinulla maha kipeä? Mikä vaivaa?
Ei ole kivaa, kun on paljon älykkäitä, kunnollisia, hauskoja, -
sukkelia, kauniita ja niin mukavia lapsia.
Minä olen vain hölmö, harmaa ja vinokorvainen.
Juoksen hitaasti, olen tylsä ja typerä aasi.
Eikä kukaan pidä minusta.
Lisäksi en osaa uidakaan.
Jos joku kertoo hauskan jutun, en tajua sitä.
Nauran aina viimeisenä, koska en ymmärrä, mikä on hauskaa -
ennen kuin se selitetään minulle.
Kaikki ovat paljon älykkäämpiä ja kauniimpia kuin minä.
Minusta se on ankeaa, eikä ollenkaan kivaa.
Mietipä vaikka Hugoa, uskomattoman lahjakasta pöllöä.
Hän juo teetä kahvin sijaan.
Eikä käytä sokeriakaan.
Mutta vaikeita sanoja hän käyttää.
Ei teessä tietenkään, vaan puheessaan.
Ja pian hänestä tulee prosessori.
Se on professori.
Siinäs näet. En osaa edes puhua.
Mutta Hugo, hän osasi lukea jo pienenä untuvikkona.
Ei ole ollenkaan kivaa. En osaa mitään, olen täysin arvoton.
Olet väärässä, Åke.
Lisäksi olen vielä väärässäkin.
En osaa mitään, en ole edes oikeassa.
Kuuntele nyt, Åke. Olet arvokas ja rakastettu.
Ei sinun tarvitse valehdella, että tulisin iloiseksi.
En valehtele.
Tiedätkö, että osaat joitakin asioita paremmin kuin minä.
Kuten mitä? Kaivaa kuonoani? Tai riiputtaa korviani?
Ei, nyt tiedänkin. Ryystän kovempaa kuin sinä.
Älä ole ilkeä itsellesi.
Olen siis mielestäsi ilkeä. Mitä sitten osaan paremmin kuin sinä?
Menen nukkumaan pariksi tunniksi, kunnes olet keksinyt yhden asian, -
jossa olen taitavampi kuin sinä.
Åke, älä nyt ole hölmö. Tiedän jo asian, jossa olet hyvä.
Niin niin...
Osaat tehdä asioita. Korjailet ja järjestelet.
Sellaista minä en osaa.
En osaa vaihtaa edes hehkulamppua ilman, että sulake palaa.
Mutta sinä osaat ruuvata ja korjata.
Muistatko sen kerran, kun tallinovi meni takalukkoon?
Silloin räpläsit lukkoa niin kauan rautalangalla, että se aukesi.
Sitten purit koko lukon osiin ja laitoit lukkoöljyä.
Sitten kokosit lukon takaisin paikoilleen.
Sen jälkeen lukko on toiminut ongelmitta.
Mutta jos minä olisin yrittänyt avata lukkoa, -
istuisimme vieläkin sisällä.
Olet niin käytännöllinen ja näppärä.
Olet lahjakas sillä tavalla.
Minulla on peukalo keskellä kämmentä.
Mitä puhunkaan? Eihän minulla edes ole peukaloa.
Niin epäkäytännöllinen minä olen.
En ole ajatellutkaan tuota.
Tuollaisissa asioissa olet tosiaan huonompi kuin minä. Sepä hienoa!
Mutta olet hyvä muissa asioissa. Osaat jutella ja kuunnella.
Kun olen allapäin, niin olet hyvä lohduttamaan.
Siinä olet todella hyvä.
Ja kun olen satuttanut itseni, -
niin olet taitava laittamaan laastarin. Et pelkää katsoa verta.
Siihen minä en kykene.
Kaikki ovat lahjakkaita eri asioissa.
Eikä se tarkoita, että ne, jotka ovat hyviä jossakin, -
olisivat tärkeämpiä kuin muut, jotka eivät ole yhtä hyviä.
Kaikki me olemme tärkeitä.
Mitä? Olen aina luullut, että Hugo on tärkeämpi kuin minä.
Hänhän on mielettömän viisas.
Sitä paitsi hän osaa virkata hienoja liinoja.
On aika harvinaista, että pöllö virkkaa. Se on todella vaikeaa.
Kokeilin kerran, mutta siitä tuli vain kamala sekasotku.
Hugo ei ole tärkeämpi kuin sinä, -
vaikka hän virkkaisi sata liinaa päivässä.
Tärkeys ei ole kiinni siitä, mitä me teemme, -
vaan siitä, keitä me olemme.
Ja me olemme arvokkaita!
Majros, onko tuo ihan oikeasti totta?
Åke, uskotko että Raamatussa lukee vain totta?
Tietenkin Jumalan sana on totta.
Sen minä olen tajunnut. Raamattu on erittäin totta.
Silloin minä en valehtele, kun sanon sinun olevan -
arvokas ja suuresti rakastettu.
Huikeaa! Sanotaanko Raamatussa tuolla tavalla minusta?
Kyllä, siellä sanotaan, että olet arvokas ja suuresti rakastettu.
Ja mitä Raamatussa lukee, se on totta.
Kaikki, mitä Jumala on luonut, -
on arvokasta ja kaunista Hänen silmissään.
Vaikkakin se voi näyttää aivan erilaiselta meidän silmissämme.
Sitä paitsi Raamatussa lukee, että -
meidän tulee rohkaista toisiamme joka päivä.
Meidän tarvitsee kuulla, että osaamme tehdä hyviä asioita -
ja että olemme taitavia.
Silloin olemme iloisia ja teemmekin paremmin hyviä asioita.
Se on totta. Mutta se toimii kyllä toisinkin päin.
Toisinkin päin?
Jos joku sanoo minulle, että: "Oletpas tyhmä ja kömpelö, -"
ja rumakin vielä."
Silloin muutunkin oikein tyhmäksi ja kompastelen niin, -
että kaikki menee rikki.
Ja luulen, että lapset pelkäävät minua, koska olen niin ruma.
Åke, minun mielestäni olet söpö riippuvine korvinesi.
Jos et olisi aasi, niin menisin kanssasi naimisiin.
Nyt tulin kyllä surulliseksi. Et tahdo mennä naimisiin -
kanssani, koska olen mielestäsi aasi.
Mutta Åke, sinähän olet aasi.
Ja minä olen lehmä.
Joten me emme millään voi mennä naimisiin.
Olinpa hölmö. En ajatellut, että olet lehmä.
Olenko ihan oikeasti mielestäsi söpö?
Olet mielestäni äärettömän söpö.
Olen hyvä, olen paras, olen melkein kuin hevonen!
Majros, se ei ollut ihan totta, mitä sanoin lapsista.
Että kunnollisten lasten kanssa olisi muka tylsää.
Oikeasti olen sitä mieltä, että lasten kanssa on tosi kivaa.
Tiedän sen, Åke. Mutta nyt lähdemme kahville.
Hei vaan kaikki sievät lapset!
Heippa! Ja pusu ja halaus!
En vain minä ole tärkeä.
Muistakaa, että myös te olette arvokkaita ja rakastettuja.
Hei hei!
Olipa hyvä, että Åke piristyi, vaikka hän oli huonolla tuulella.
Puhutaanpa lisää jääkiekosta.
Mietitään, millaisia eri tehtäviä pelaajilla on jääkiekkopelissä.
Aloitetaan täältä takaa maalivahdista.
Hän on hyvä estämään kiekkoa tulemasta maaliin.
Se on oikeastaan ainoa asia, minkä hän tekee pelin aikana.
Maalivahti voi hieman syöttää kiekkoa, jos se tulee lähelle.
Mutta pääasiassa hän lyö kiekon pois maalin luota.
Se on hänen tärkein tehtävänsä.
Maalivahti voi toki tehdä oman maalin, -
mutta on erittäin vaikeaa lyödä vastapuolen maaliin.
En muista, olenko koskaan onnistunut siinä.
Hänen tehtävänsä on siis lyödä kiekko pois lähettyviltä.
Puolustajilla on sama tehtävä.
Heidän tehtävänsä on turvata, että maalivahdilla -
on mahdollisimman vähän tehtävää.
He koettavat olla mahdollisimman paljon tiellä, -
jottei kiekko pääsisi maaliin.
Puolustajat voivat liikkua myös eteenpäin ja syöttää kiekon -
esimerkiksi reunoja pitkin muille, jotka sitten tekevät maalin.
Ei ole aivan mahdotonta, että puolustaja tekee maalin.
Tavallisesti puolustaja suojaa maalia ja syöttää kiekon muille.
Kaksi pelaajaa löytyy molemmilta reunoilta.
He eivät ole oikeastaan kovin hyviä puolustamaan, -
sillä heidän ratansa ulottuu suurin piirtein siniviivalle asti.
He eivät olekaan puolustajia.
Heidän tehtävänään on saada kiekko kulkemaan maalia kohden, -
sekä syöttää kiekko keskelle, josta voidaan tehdä maali.
Täältäkään ei ole kovin hyvä vartioida kiekkoa.
Keskemmältä se vielä onnistuu, -
mutta reunalta kiekkoon ei pääse käsiksi.
Nämä pelaavat siis vastapuolen maalia kohden.
Täällä keskellä oleva pelaaja voi olla sellaisessa roolissa, -
joka ulottuu kaikkiin mahdollisiin suuntiin.
Tämä pelaaja voi yrittää tehdä maalin.
Hän voi ottaa vastaan syötön ja sitten yrittää tehdä maalin.
Tämä pelaaja voi myös peruuttaa melko pitkälle ja -
seisoa laukaisun edessä täällä keskellä.
Tämä pelaaja voi siis sekä hyökätä että puolustaa.
Eri pelaajilla on siis eri tehtävät.
Samalla tavoin on myös aiemmin mainitsemassani -
suuressa Jumalan joukkueessa, johon kaikki ihmiset kuuluvat.
Meillä jokaisella on erilaiset tehtävät elämässämme.
Jumala on varustanut meidät erilaisilla lahjoilla -
ja persoonallisuuksilla. Olemme hyviä eri asioissa.
Kuten jääkiekkopelaajillakin on erilaisia tehtäviä, -
on meilläkin erilaisia tehtäviä elämässämme sen mukaan, -
millaisia asioita varten Jumala on tehnyt meidät hyviksi.
Annika puhuu tästä lisää. Seuraamme häntä nyt jalkapallo-otteluun.
Esse Night Fight tulee nyt.
Praise Club vierailee Esse Night Fightissä
Tervetuloa Esse Night Fightiin, -
tai oikeammin Lähetysjalkapallon Night Fightiin.
Tämä jalkapallo-ottelu pelataan joka kesä Pohjanmaan Ähtävällä.
Tarkoituksena on kerätä rahaa eri lähetystyöprojekteihin, -
joissa Ähtävän seurakunta on mukana.
Samanaikaisesti voidaan olla hyödyksi ja pitää hauskaa.
Kun toiminta aloitettiin noin 20 vuotta sitten, -
ajatuksena oli löytää myös urheilijoille jotakin -
puuhaa seurakunnassa.
Laulamiseen ja pelaamiseen liityvää toimintaa löytyi paljon, mutta -
tällä tavoin haluttiin tavoittaa myös ne, jotka mieluiten liikkuvat.
Kuten voi huomata, ottelussa on enimmäkseen nuoria -
ja joukkue on usein koottu vain tätä tilaisuutta varten.
Kummallakin joukkueella on seitsemän pelaajaa kentällä, -
sekä poikia että tyttöjä.
Vaihtopelaajia saa olla minkä verran tahansa.
Ensin joukkueet pelaavat toisiaan vastaan pienemmissä ryhmissä.
Ne, jotka menestyvät parhaiten, jatkavat loppuotteluun.
Loppuottelu pelataan joskus keskiyön jälkeen, -
riippuen siitä kuinka monta joukkuetta on ollut mukana.
Joukkueet eivät ole ainoita, jotka auttavat rahallisesti lähetystyötä.
On myös makkaranpaistoa, karkkien myyntiä ja paljon muuta.
Esse Night Fight saa nimittäin monenikäistä yleisöä.
Kuten näkyy, nuorimmat eivät ainoastaan omistaudu -
jalkapallon katselulle, vaan kiipeilevät myös puissa, -
rentoutuvat, -
telmivät kavereiden kanssa, -
ja juovat limonadia.
Tällä kertaa päästiin myös kokeilemaan poniratsastusta, -
aivan aidolla villieläimellä.
Koska olen seikkailunhaluinen, tartuin mahdollisuuteen -
heittäytyä selkään ja syöksähtää laukkaan lähimmälle niitylle.
No, ehkei se ollut niin kovaa kovaa menoa ja ratsukin oli kiltti.
Mutta tein kuitenkin pienen kierroksen.
Jeesuskin ratsasti joskus, joten tunsin olevani hyvässä seurassa.
Jos Praise Club tekee urheiluohjelman, -
on mukana oltava ehdottomasti haaste.
Löysin muutamia kivoja tyttöjä, jotka haastoin tikanheittoon.
Tiedättehän, että tikanheitossa saa sitä enemmän pisteitä, -
mitä keskemmälle taulua tikka osuu.
Jotta tuntisin vastustajani kunnolla, juttelimme ensin hetken.
Luulenpa, että unohdamme haasteen.
Oli aika selvää, kuka voitti ja kuka... no.
Esse Night Fightissa pidetään myös hartaus, jossa kerrotaan -
kuinka urheilu ja usko voivat kuulua yhteen.
Juuri siitä on kysymys täällä.
Raamatussa puhutaan melko paljon joukkuepelistä ja siitä, -
kuinka ihmiset ovat erilaisia ja heillä on erilaisia tehtäviä.
Paavali, joka kirjoitti monia kirjeitä seurakunnille.
Hän tahtoi, että ymmärtäisimme,-
että meidän on työskenneltävä yhdessä erilaisuuksiemme avulla.
Juuri niin kuten jalkapallojoukkuekin.
Kun jokainen tekee sitä, missä on hyvä ja autamme toisiamme, -
kokonaisuudesta tulee hyvä.
Käytä iloiten niitä lahjoja, jotka Jumala on antanut sinulle.
Ei ole ketään toista, joka olisi täysin sinun kaltaisesi.
Jumalalla oli suunnitelma, miksi hän teki sinusta juuri tuollaisen.
Olet ainutlaatuinen pelaaja Jumalan joukkueessa.
Se on hyvä muistaa niinä päivinä, kun kaikki tuntuu menevän mönkään.
Hän lähetti Henkensä antaakseen siunauksensa
Sade raikastaa kasvoni ja sieluni
Se tulee ylhäältä, suoraan Sinulta
Kaikki tässä maailmassa haalistuu rakkautesi rinnalla
Mikään tässä maailmassa ei vedä vertoja totuudellesi
Milloin tahansa olenkaan neuvoton tai hinta tuntuu liian korkealta
Tai etten kestä enää tätä tuskaa Käännyn Sinun puoleesi
Sinun rakkautesi on niin lähellä, kun vuodatat sen ylleni
Kiitän Sinua sateesta
Sillä tavalla pelataan jalkapalloa Ähtävässä.
He jatkavat koko yön.
Ajattelin vielä jatkaa hieman pöytäjääkiekosta, -
ja verrata pelitapaa siihen millainen Jumala on.
Pelatessa käytän siis kahta kättä.
Kahden käden on riitettävä ohjaamaan kuutta pelaajaa.
Voin tietenkin ohjata vain kahta pelaajaa yhdellä kertaa.
Neljä pelaajaa odottaa, kunnes ehdin ohjaamaan niitäkin.
Mutta Jumala on joukkueenjohtaja tässä jättimäisessä joukkueessa, -
johon kaikki ihmiset kuuluvat.
Hän voi auttaa ja johdattaa meitä miljoonia ihmisiä samanaikaisesti.
Minulle jo kuusi pelaajaa tässä tuottaa päänvaivaa, mutta -
Jumala pystyy johdattamaan kaikkia ihmisiä samalla kertaa.
Pappoja, mummuja, lapsia, kaikkia jotka tahtovat olla mukana.
Näin ollen Jumala on maailman paras joukkueenjohtaja.
Mitä meidän ihmisten sitten tulee tehdä tässä pelissä nimeltä Elämä?
Meidän tulee kuunnella joukkueenjohtajaa, -
kun hän antaa meille ohjeita.
Mielestäni on erittäin hienoa, että Hän on tehnyt meille ohjekirjan, -
joka on tietenkin Raamattu.
Siitä voimme lukea kuinka Jumala tahtoo meidän pelaavan.
Nyt onkin musiikkivideon aika.
Tällä kertaa kuulemme kappaleen Sinä olet minun.
Se tulee nyt.
SINÄ OLET MINUN
Sinä olet kilpeni
Sinä olet linnani
Sinä olet iloni Sinä olet lauluni
Sinä olet ystäväni
Sinä olet Kuninkaani
Sinä olet Vapahtajani Sinä olet kaikkeni
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Olet tieni
Olet päämääräni
Olet totuuteni Olet elämäni
Olet toivoni
Olet voimani
Olet lääkärini Olet kaikkeni
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Jeesus, Jeesus
Olet kaikkeni Olet minun
Tässäpä tämän päivän tarjontamme jääkiekkoa ja jalkapalloa.
Tapaamme varmaankin ensi viikolla.
Voikaa hyvin siihen saakka! Heippa!
Suomennos: Anna-Kaisa Penttinen